Ara kif xi ħadd jista' jemmen li Ann Fenech hija mparzjali. Anke l-fatt li n-Nazzjonalisti baqgħu jinsistu li l-Bord li analiza t-telfa huwa mparzjali juri li dawn għadhom lanqas biss joħolmu l-bidla ta' kif jaħsbuha. Imkien fir-rapport ma semmgħu li raġuni ewlenija għalfejn abbandunahom il-poplu hi li l-abjad iridu jsejħulu iswed. Ejja nieħdu din ta' l-ekonomija li l-ħin kollu sejrin kemm marru tajjeb. Tiftakru kif dawn in-Nazzjonalisti fil-baġit tal-2012 spiċċaw kellhom ineħħu 40 miljun minnu? Tiftakru kif dawn l-aħħar ħames snin kull previzjoni li għamel Tonio Fenech dwar id-deficit kienet zbaljata? Tiftakru b'kemm zdied id-dejn f'ħames snin? B'tlett biljun ewro! Issa persuna li tibni dar sabiħa, izda b'xeba' dejn ngħidilha li għamlet suċċess? L-istess Gonzi u Fenech bnew dar li skond huma hija sabiħa, ħalliha li 37 000 ruħ ma qablux, imma dawn minn meta taw kaz l-opinjoni pubblika? Imma d-dar li bnew ħalliethom b'tilja dejn, allura għamlu suċċess? Ma naħsibx u r-rizultat ta' dan it-tberbieq sfrenat, irresponsabilita' fiskali u miljuni li għaddew lill-ħbieb tal-ħbieb issa qed jirrizulta li d-deficit għola u se jkollu jħallas għalih il-PL. L-istorja tirrepeti ruħa. Ġrat fl-1971 meta n-Nazzjonalisti ħallew lil Mintoff bla flus, ġrat fl-1996 meta lil Alfred Sant ħallewlu l-ħofra li kien ilu javza fuqha John Dalli u fl-2013 ħallew id-deficit in-Nazzjonalisti, u din Ann Fenech li dejjem gawdet mill-konsulenzi u l-postijiet tajba li titħallas l-eluf ta' ewros, trid tbellgħaħielna li kollox huwa PERCESSJONI. Jiġifieri qed jaraw kollox ħazin in-nies, imma fil-fatt il-PN ħalla pajjiz tajjeb warajh. Din kummidjanta oħra li trid taħbi x-xemx bl-għarbiel u għalhekk il-PN se jibqa' jitlef għax ma jirrispettax il-poplu. Ma rrispettaħx meta għollielhom id-dawl, l-ilma u l-gass; meta qabdu u bnew mostru faċċata tax-xaqq tal-Belt minflok bieb storiku, baqa' jiggverna minkejja li tilef il-maġġoranza u ħalla nies tiegħu jagħmlu mandra mill-Enemalta u korruzzjoni ta' mijiet ta' miljuni ta' ewros. dan biex ma nsemmux il-ħala ta' miljuni ta' ewros konsulenzi li ħbieb li ma rrizultaw f'xejn! Ann Fenech imissha l-ewwel tibda tirrispetta l-intelliġenza tal-poplu ħalli forsi xi darba l-partit tagħħa jkollu xi ċans jerġa jitla'!
Ann Fenech ... L-ewwel trid titgħallem tirrispetta l-poplu li trid mingħandu!